हमीरपुर में फैशन जगत से जुड़ी एपीएस एकेडमी ऑफ प्रोफेशनल स्किल के वार्षिक समारोह के अवसर पर रैंप पर देर रात तक मॉडल ने जलवे बिखेरे. एपीएस के वार्षिक समारोह में पहुंची मुख्य अतिथि मिसेज इंडिया यूनिवर्स- 2018 संजना चैहान, बालीवुड अभिनेत्री शानवी धीमान, मॉडल अदिति शर्मा के अलावा और भी मॉडल भी रैंप पर उतरीं. कार्यक्रम के दौरान एपीएस अकादमी के छात्रों के तैयार किए गए परिधानों पर मॉडल ने रैंप पर प्रस्तुति दी, जिसको देखकर हर कोई दंग रह गया. छात्राओं ने हिमाचली संस्कृति को रैंप पर बखूबी से प्रस्तुत किया तो विभिन्न थीम को लेकर तैयार परिधानों की प्रस्तुतियां दी. इस अवसर पर सांस्कृतिक मनोरंजन कार्यक्रम भी आयोजित किए गए.